[ความประทับใจ / บรรยากาศ / บริการ]
ชอบร้านนี้ตรงที่เป็นคาเฟ่บรรยากาศดี ต้นไม้ในบริเวณร้านทำเอาบรรยากาศริมถนนจรัญฯ ร่มรื่นขึ้นมาทันที ร้านใหญ่และกว้างกว่าที่คิด มีทั้งส่วนร้านนั่งจิบกาแฟ และร้านอาหาร นั่งสบาย สว่างปานกลาง แต่บางมุมก็จะมืดและไม่เหมาะสำหรับมานั่งอ่านหนังสือเท่าไหร่ครับ ส่วนเมนูจะเน้นไปที่สปาเก็ตตี้ สลัดกับข้าวผัด โดยรวมรสชาติอาหารส่วนตัวคิดว่าธรรมดา แต่ทีเด็ดคือกาแฟตามชื่อร้าน สำหรับพนักงานบริการเป็นกันเองดี อาหารรอไม่นาน

[ราคา / ความคุ้มค่า]
วันนี้สองคน ตกคนละ 175.- ไม่แพงมาก แต่โดยรวมรสชาติอาหารที่นี่เฉยๆ ส่วนฝีมือชงกาแฟถือว่าดีครับ ถ้าเลือกมาทานกาแฟน่าจะคุ้มกับรสชาติและบรรยากาศมากกว่า

[ที่ตั้งร้าน]
ร้านอยู่ริมถนนจรัญสนิทวงศ์ 84 มีที่จอดรถหลังร้าน ให้เลี้ยวเข้าไปในซอยตามกำแพงสีแดงๆ ไป จะอยู่ซ้ายมือครับ

[เมนูที่สั่ง]
บ้านบางอ้อคอฟฟี่ [75.-] เป็นกาแฟเย็น signature ของร้านครับ ใครอยากลองจิบกาแฟเข้มๆ แนะนำเมนูนี้เลยครับ เพราะนอกจากจะใช้เอสเปรซโซ่เข้มข้น หอมกรุ่น และหวานกำลังดีแล้ว ยังใส่น้ำแข็งกาแฟยกกำลังสองความเข้มขึ้นไปอีก ไม่มีแน่นอนที่น้ำแข็งละลายแล้วจะทำให้กาแฟชืด ชอบครับ

ข้าวผัดขี้เมาอีสานแซ่บ [95.-] เป็นข้าวผัดแฮมใส่โหระพา ถั่วฝักยาว ข้าวโพดอ่อน พริกไทยนิดหน่อย รสชาติจืด ผัดธรรมดา ไม่เผ็ดแซ่บเหมือนชื่อ ไส้กรอกอีสานก็รสชาติโอเค แต่อมน้ำมันไปนิดครับ จานนี้เฉยๆ

สปาเก็ตตี้ผัดน้ำพริกมันกุ้ง [85.-] จานนี้ก็เฉยๆ รสชาติยังไม่เข้มข้นเท่าไหร่ ส่วนตัวคิดว่าผัดออกมาได้แห้งไปหน่อยนึง ก็แล้วแต่คนชอบนะครับ แต่สำหรับผมจานนี้โดยรวมเฉยๆ ครับ ไม่มีอะไรโดดเด่นเป็นพิเศษ

อัลมอนด์โทสต์ ครีมคาราเมล [95.-] อันนี้เป็นราคาแบบ single ครับ ถ้าเป็น double  จะเป็น 145.- แต่ถ้ามาสองคน single ก็กำลังดีแล้วครับ จะหั่นมาเป็นชิ้นแบบพอดีคำแล้วโรยด้วยอัลมอนด์ รสชาติทั่วๆ ไป ครับ ด้านนอกจะไม่กรอบเหมือน After You ส่วนไอติมวานิลลาก็เฉยๆ ครับ ค่อนข้างหวานทีเดียว ไม่ได้หอม หรือชวนฝันอะไรเป็นพิเศษครับ